Berlingske Tidende, 1836-10-28
Udenlandske Efterretninger. Spanien. "Journal des Debats" meddeler følgende Oplysninger i Anledning af Carlist-Chefen Gomez's Expedition: "Alcala-la-Real, som Gomez tog i Besiddelse den 6te d. M. er en lille Stad, der ligger paa Halvvejen mellem Cordova og Granada; Afstanden mellem disse tvende Stæder udgjør atten spanske eller femogtyve franske Lieues. Den sidste Depesche stemmer med den, der indtraf den 15de d. M., og som forkyndte Gomez's Ankomst til Baena, (en By, for Lieues fjernet fra Cordova, ved hvilken Vejen fra Cordova til Granada gjennemskjæres af den fra Malaga til Madrid), samt lod formode, at han der vilde treffe sammen med Malaga - Nationalgardens Frivillige under Escalante. Det lader til at Go met er kommet denne Colonne i Forkjøbet og har slaaet den, eller ogsaa at den har trukket sig tilbage for ham, da Carlisterne nemlig ere ankomne til Alcala-la-Real, der ligger paa Veien til Granada, fireLieues længere frem end Baena. Man kan ikke længer tvivle om, at Gome, er den 1ste October draget ind i Cordova. J tre Dage har han holdt denne Stad besat. De Frivillige af Nationalgarden havde med noget Artilleri forskandset sig i det gamle Jnqvisitions-Pallads og en anden Bygning, kaldt laCarraola, hvorhen Øvrigheden ogsaa havde trukket sig tilbage. Derhen havde man ligeledes transporteret Staden Cordovas rige Cathedralkirkes Penge, Guld- og Sølvkar, saavelsom en Mængde andre Gjenstande af Værdi. Blandt andre, i Øjeblikkets Nød trufne Forholdsregler havde man ogsaa grebet til den, at anholde alle betydelige Carlister blandt Stadens Jndvaanere og bringe dem til Jnqvisitions Paladset, for i Nødsfald at kunne bruge dem som Gidsler. Gomet havde rykket sin Avantgarde frem paa Veien til Sevilla, men derpaa betraadt en Sidevej, og saaledes atter naaet Granadas Landevei. Man kunde derfor ikke undres over, hvis man hørte at han var draget ind i Granada, hvilken Stad han kan finde ligesaa blottet for Forsvarsmidler som Cordova; imidlertid giør Fortet Alhambra, der behersker Staden, dennes Bemægtigelse noget vanskeligere. Paa Murene og de mauriske Taarne rundt om Staden, kan man slet ikke gjøre Regning, da man overalt aabner Portene for Gomez, skjøndt hans hele Artilleri kun bestaaer af tvende Stykker Bjergskyts, der transporteres paa Muuldyr. – Alair befandt sig den 6te d. M. i Anduar. Gomet havde endnu kun et Forspring af trende Dagmarscher forud for ham; men dette er tilstrækkeligt til Opnaaelsen af hans Øiemeed, der kun bestaaer i at trætte de Constitutionelle, at ødelægge de Provindser, gjennem hvilke han drager, at demoralisere Befolkningen, brandskatte Stæderne, berøve Regjeringen alle Landets Resourcer, og holde samtlige disponible Stridskræfter i Skak. Gome, havde udspredt det Rygte, at han vilde vende sig mod Portugals sydlige Grændse, for der at fremme en miguelitisk Bevægelse; derhos søgte han ogsaa at indbilde sine Fjender, at Toledos Bjerge vare hans Bestemmelse, og foregav den Hensigt, at ville marschere til Sevilla, saa at man ventede ham overalt, undtagen paa Veien til Granada, hvilken han nu forfølger. Hvis Gomez virkelig drager til Granada, saa skeer dette maaskee fordi han senere tænker at naae til Murcia og Kongeriget Valencia. Der vil Jngen være istand til at standse hans Marsch, og paa en magelig Maade vilde han da af den store Landevei kunne føre Qvilez's, Cabreras og Serradors Bander, forstørrede ved en stor Mængde frivillige Rekrutter og berigede ved et uhyre Bytte, tilbage til deres tidligere Qvarteer. Og dog ere over 20,000 Mand af Nationalgarden fra de syv Provindser, af hvilke Andalusien bestaaer, virkeligt gjorte bevægelige, bevæbnede og inddeelte i Batailloner; Alair's Division er 6000 Mand stærk, desuden ere endnu i det mindste 6000 Mand Linietropper fordeelte i hine Provindser, og endelig kunde Rodil lettelig detaschere et ligesaa stort Troppecorps fra sin Armee. En ubegribelig ond Stjerne synes lige siden Borgerkrigens Begyndelse at svæve over samtlige militaire Operationer.